b'\n_START_ARTICLE_\nPentti Saarikoski\n_START_SECTION_\nObra\n_START_PARAGRAPH_\nEl primer text de Saarikoski fou Mit\xc3\xa4 tapahtuu todella? (El que realment est\xc3\xa0 passant?) publicat el 1962 amb gran \xc3\xa8xit de cr\xc3\xadtica i p\xc3\xbablic. Es tractava d\'una col\xc2\xb7lecci\xc3\xb3 de poemes que va anunciar una nova era en la cultura finlandesa, establint les bases de l\'anomenada Poesia participativa, un corrent que deia que els poetes havien de participar en la pol\xc3\xadtica a trav\xc3\xa9s del seu treball. De fet, alguns dels poemes que apareixen a la col\xc2\xb7lecci\xc3\xb3 tenen un to pol\xc3\xadtic clar, mentre que en la d\xc3\xa8cada de 1950, l\'\xc3\xa8poca de l\'avantguarda finesa, els poemes eren m\xc3\xa9s propers a l\'art per l\'art. Mit\xc3\xa4 tapahtuu todella? tamb\xc3\xa9 mostra un marcat canvi en l\'estil del poeta. Els seus primers treballs Runoja (Poemes) i Toisia Runoja (Altres poemes), tots dos publicats el 1958, encara no formaven part de l\'anomenada "poesia participativa" o "poesia democr\xc3\xa0tica", com el mateix poeta va anomenar al seu estil. En el seu lloc, es distingeixen per les seves refer\xc3\xa8ncies a l\'antiguitat grega, mentre que l\'estil general era modern, cosa que ha portat els cr\xc3\xadtics literaris a dir que les primeres obres de Saarikoski formen el seu "per\xc3\xadode grec". L\'inter\xc3\xa8s de Saarikoski pel grec va comen\xc3\xa7ar molt d\'hora. De fet, va estudiar grec i la literatura grega a la Universitat de H\xc3\xa8lsinki, a la d\xc3\xa8cada de 1950, tot i que mai va rebre el grau._NEWLINE_Durant la d\xc3\xa8cada de 1970 Saarikoski va continuar publicant col\xc2\xb7leccions de poemes. La seva admiraci\xc3\xb3 pel fil\xc3\xb2sof grec Her\xc3\xa0clit el va fer adopatar el seu mateix pseud\xc3\xb2nim, l\'obscur (H\xc3\xa4m\xc3\xa4r\xc3\xa4, en fin\xc3\xa8s). Saarikoski va comen\xc3\xa7ar a enfosquir els seus poemes de manera intencional i titul\xc3\xa0 una de les seves col\xc2\xb7leccions H\xc3\xa4m\xc3\xa4r\xc3\xa4n Tanssit (Danses del Fosc), que \xc3\xa9s una refer\xc3\xa8ncia a Her\xc3\xa0clit. Si b\xc3\xa9 algunes de les seves obres, especialment des de finals de la d\xc3\xa8cada de 1960 havien tingut una recepci\xc3\xb3 negativa dels cr\xc3\xadtics, les seves \xc3\xbaltimes tres col\xc2\xb7leccions de poemes que formen la "Tiarnia-trilogy" (1977, 1980, 1983) s\xc3\xb3n vistos sovint com el segon cim art\xc3\xadstic de la seva carrera. Van ser escrites a Su\xc3\xa8cia on Saarikoski vivia amb la seva \xc3\xbaltima esposa Mia Berner. Aquestes obres reflecteixen el pessimisme cap a la societat tecnocr\xc3\xa0tica que persegueix dissuadir la participaci\xc3\xb3 social dels ciutadans. Totes les obres inclouen una paraula "dansa" al t\xc3\xadtol i es refereix a una forma de resist\xc3\xa8ncia social._NEWLINE_Saarikoski tamb\xc3\xa9 va escriure columnes sota el pseud\xc3\xb2nim "Nen\xc3\xa4" (nas"). Les seves columnes satirizen l\'esgl\xc3\xa9sia, l\'ex\xc3\xa8rcit, la pol\xc3\xadtica i, en definitiva, el conservadorisme._NEWLINE_Entre 1963 i 1967 va ser l\'editor de la revista "Aikalainen".\n_START_SECTION_\nFama\n_START_PARAGRAPH_\nSaarikoski era una conegut celebritat a Finl\xc3\xa0ndia a causa de la seva controvertida vida personal. Era un comunista entusiasta, es va casar quatre vegades i es va convertir en un addicte a l\'alcohol. Saarikoski mateix va dir: "Em guanyo vida amb la ficci\xc3\xb3 perqu\xc3\xa8 podria ser de veritat". En una entrevista, La filla de Saarikoski, Helena Saarikoski, va declarar que el seu pare era un excel\xc2\xb7lent exemple d\'un europeu bohemi, i com a tal va ajudar a establir una imatge d\'un intel\xc2\xb7lectual modern a Finl\xc3\xa0ndia.'